stanford-oval/wikipedia huggingface dataset:
Jan Koller

| 0 | 1 | 2 |
| --- | --- | --- |

Henkilötiedot
Koko nimi: Jan Koller
Syntymäaika: 30. maaliskuuta 1973 (ikä 51)
Syntymäpaikka: Smetanova Lhota, Tšekkoslovakia
Pelipaikka: Hyökkääjä
Pituus: 202 cm
Junioriseurat
1978–1989 1989–1994:  TJ Smetanova Lhota  ZVVZ Milesko
Seurat
| Vuodet | Seura | O (M) |
| 1994–1996 1996–1999 1999–2001 2001–2006 2006–2008 2008 2008–2009 2009–2011 |  Sparta Praha  KSC Lokeren  RSC Anderlecht  Dortmund  AS Monaco  1. FC Nürnberg  Krylja Sovetov  AS Cannes | 29 (5)   97 (43)   65 (43)   138 (59)   51 (12)   14 (2)   46 (16)   44 (20) |
Maajoukkue
| 1999–2009 |  Tšekki | 91 (55) |
 Seurajoukkueuran tilastot kattavat vain kansalliset sarjat, päivitetty 17. tammikuuta 2010.  Maajoukkueuran tilastot päivitetty 6. syyskuuta 2009.
Jan Koller (s. 30. maaliskuuta 1973 Smetanova Lhota) on tšekkiläinen entinen jalkapalloilija, pelipaikaltaan hyökkääjä. Hän edusti uransa viimeisellä kaudella ranskalaisseura AS Cannes’ta.
Parhaiten Koller muistetaan vuosistaan Borussia Dortmundissa, jonne hän siirtyi vuonna 2001. Juniorina hän pelasi TJ Smetanova Lhotassa ja ZVVZ Mileskossa. Ammattilaisurallaan hän on palloillut Sparta Prahassa (1994/95–1995/96), Lokerenissa (1996/97–1998/99) ja Anderlechtissa (1999/00–2000/01). Vuonna 2000 hän oli Belgian liigan paras maalintekijä. Vuosina 1995 ja 1996 hän voitti Tšekin mestaruuden Sparta Prahassa, vuosina 2000 ja 2001 Belgian mestaruuden Anderlechtissa ja vuonna 2002 Saksan mestaruuden Borussia Dortmundissa.
Koller jätti Borussia Dortmundin kesällä 2006 ja siirtyi Ranskan Ligue 1:een AS Monacon riveihin. Koller pelasi seuran paidassa 45 liigaottelua ja teki 11 maalia. Tammikuussa 2008 hän teki paluun Saksaan siirtyen kaksivuotisella sopimuksella 1. FC Nürnbergiin, mutta jo puolen vuoden kuluttua hän siirtyi Venäjälle PFK Krylja Sovetov Samaraan.
Koller pelasi Kryljassa puolitoista kautta. Tammikuussa 2010 hän siirtyi Ranskan Nationalissa pelaavaan AS Cannes'een kesään 2011 ulottuvalla sopimuksella.
Koller on myös Tšekin maajoukkueen yksi parhaista pelaajista ja joukkueen kaikkien aikojen paras maalintekijä 55 osumallaan. Vuoden 2006 MM-kisoissa Koller teki maalin Tšekin ensimmäisessä ottelussa mutta loukkaantui kesken pelin eikä enää sen jälkeen pystynyt pelaamaan kisoissa. Vuoden 2008 EM-kisoissa Koller pelasi Tšekin kaikissa kolmessa ottelussa ja teki yhden maalin.
Koller on erittäin isokokoinen, pituudeltaan 202 senttimetriä ja painoltaan 106 kiloa. Hän aloitti jalkapallouransa maalivahtina, mutta vaihtoi hyökkääjäksi ennen ammattilaisuraansa.
Aiheesta muualla

Henkilökuva ja tilastoja
http://www.lequipe.fr/Football/FootballFicheJoueur7612.html
Tšekin joukkue – Jalkapallon EM-kilpailut 2000
1 Srníček |
2 Řepka |
3 Látal |
4 Nedvěd |
5 Fukal |
6 Vlček |
7 Němec |
8 Poborský |
9 Kuka |
10 Koller |
11 Rosický |
12 Lokvenc |
13 Bejbl |
14 Horváth |
15 Jankulovski |
16 Maier |
17 Šmicer |
18 Novotný |
19 Rada |
20 Berger |
21 Gabriel |
22 Blažek |
Valmentaja Chovanec
Tšekin joukkue – Jalkapallon EM-kilpailut 2004
1 Čech |
2 Grygera |
3 Mareš |
4 Galásek |
5 Bolf |
6 Jankulovski |
7 Šmicer |
8 Poborský |
9 Koller |
10 Rosický |
11 Nedvěd |
12 Lokvenc |
13 Jiránek |
14 Vachoušek |
15 Baroš |
16 Blažek |
17 Hübschman |
18 Heinz |
19 Týce |
20 Plašil |
21 Ujfaluši |
22 Rozehnal |
23 Kinský |
Valmentaja Brückner
Tšekin joukkue – Jalkapallon MM-kilpailut 2006
1 Čech |
2 Grygera |
3 Mareš |
4 Galásek |
5 Kováč |
6 Jankulovski |
7 Sionko |
8 Poborský |
9 Koller |
10 Rosický |
11 Nedvěd |
12 Lokvenc |
13 Jiránek |
14 Jarolím |
15 Baroš |
16 Blažek |
17 Štajner |
18 Heinz |
19 Polák |
20 Plašil |
21 Ujfaluši |
22 Rozehnal |
23 Kinský |
Valmentaja Brückner
Tšekin joukkue – Jalkapallon EM-kilpailut 2008
1 Čech |
2 Grygera |
3 Polák |
4 Galásek |
5 Kováč |
6 Jankulovski |
7 Sionko |
8 Fenin |
9 Koller |
10 Svěrkoš |
11 Vlček |
12 Pospěch |
13 Kadlec |
14 Jarolím |
15 Baroš |
16 Blažek |
17 Matějovský |
18 Sivok |
19 Skácel |
20 Plašil |
21 Ujfaluši |
22 Rozehnal |
23 Zítka |
Valmentaja Brückner
Jakov Milatović

| Jakov Milatović |
| --- | --- |

 Montenegron presidentti
 20. toukokuuta 2023–  
Edeltäjä:  Milo Đukanović
Henkilötiedot
Syntynyt: 7. joulukuuta 1986 (ikä 37)  Titograd, Montenegron ST, Jugoslavia
Kansalaisuus:   montenegrolainen
Ammatti:  taloustieteilijä, poliitikko
Puoliso:  Milena Milatović
Lapset:  3
Tiedot
Puolue:  Eurooppa nyt!
Uskonto:  ortodoksi
 Nimikirjoitus
Jakov Milatović (kyrillinen: Јаков Милатовић; s. 7. joulukuuta 1986) on Montenegron presidentti 20. toukokuuta 2023 alkaen.
Tausta ja yksityiselämä

Valmistuttuaan Montenegron yliopistosta hän jatkoi opintojaan Illinois'n osavaltionyliopistossa sekä jonkin verran myös Roomassa ja Wienissä. Taloustieteen maisterin tutkinnon hän suoritti Oxfordin yliopistossa. Tämän jälkeen hän työskenteli pankeissa niin kotimaassaan kuin ulkomaillakin.
Uskonnolliselta vakaumukseltaan Milatović on ortodoksi ja hän kuuluu Serbian ortodoksiseen kirkkoon. Hän on naimisissa Milena Milatovićin kanssa, ja parilla on kolme lasta.
Poliittinen ura

Vuosina 2020–2022 Milatović toimi maansa valtiovarainministerinä.
Eurooppa nyt! -puolue nimesi Milatovićin presidentinvaaliehdokkaakseen vain kolme viikkoa ennen vaalipäivää. Syynä tähän oli se, että puolueen alkuperäinen ehdokas, Milojko Spajić, paljastui Montenegron ja Serbian kaksoiskansalaiseksi, mikä on Montenegron lakien mukaan laitonta. Vaalikampanjansa aikana Milatović pyrki keskittymään enemmän maan talouden ja EU-jäsenyyden edistämiseen kuin montenegrolaisten identiteettikysymykseen siitä, ovatko nämä etnisesti montenegrolaisia vai serbejä.
Hänet valittiin Montenegron presidentiksi 2. huhtikuuta 2023 käydyllä presidentinvaalin toisella kierroksella, jossa hän voitti istuvan presidentin Milo Đukanovićin. Tutkinnoltaan hän on ekonomisti ja hän oli toiminut ennen tätä Montenegron valtiovarainministerinä.
Poliittinen ura > Poliittisia kantoja

Milatovićin poliittisia kantoja on kuvattu keskustalaisiksi sekä populistisiksi.
Milatović kannattaa Montenegron liittymistä Euroopan unioniin, minkä lisäksi hän myös kannattaa ns. Open Balkan -aloitetta.
Milatović kannattaa Kosovon itsenäisyyden tunnustamista ja kielsi jo ennen virkaan astumistaan väitteet, joiden mukaan Montenegro olisi vetämässä tunnustuksensa pois. Tuolloin hän myös sanoi, että Montenegro kannattaa tämän asian suhteen kaikkea sitä, mistä Kosovo ja Serbia ovat samaa mieltä.
Jean Lanfray

Jean Lanfray (1873/74 – 26. helmikuuta 1906) oli Ranskassa syntynyt sveitsiläinen maanviljelijä, joka tuomittiin raskaana olevan vaimonsa ja kahden lapsensa murhasta juovuspäissään 28. elokuuta 1905 Commugnyssä, Sveitsissä. Myöhemmin ilmeni että hän oli juonut suuria määriä viiniä ja väkeviä alkoholijuomia tuona aamuna, ja lisäksi kaksi unssia absinttia. Kuitenkin Euroopassa tuohon aikaan vallinneen moraalisen paniikin vuoksi murhista syytettiin vain absinttia, johtaen vetoomukseen kieltää absintti Sveitsissä pian murhien jälkeen. Vetoomus keräsi 82 tuhatta allekirjoitusta ja absintti kiellettiin Vaudissa pian sen jälkeen. Vuoden 1908 kansanäänestys johti absintin kieltoon koko Sveitsissä, ja ennen ensimmäisen maailmansodan alkua absintti oli kielletty koko Euroopassa ja Yhdysvalloissa.
Murha

Lounaalla 28. elokuuta 1905 Lanfray söi voileivän ja joi seitsemän lasia viiniä, kuusi lasia konjakkia, yhden kahvin brandyn kanssa, kaksi crème de mentheä, ja kaksi lasia absinttia. Hän tuli kotiin humalassa isänsä kanssa, ja joi toisen kahvin brandyn kanssa. Hän riitautui vaimonsa kanssa, ja pyysi tätä lankkaamaan hänen kenkänsä. Kun Lanfrayn vaimo kieltäytyi, Lanfray haki Vetterli M 1869 -kiväärin ja ampui vaimoaan kerran päähän, jolloin tämä kuoli välittömästi, ja Lanfrayn isä pakeni paikalta. Lanfrayn nelivuotias tytär Rose kuuli melun ja juoksi paikalle, jolloin Lanfray ampui myös hänet ja kaksivuotiaan tyttärensä Blanchen kuoliaaksi. Tämän jälkeen hän ampui itseään leukaan ja kantoi Blanchen ruumiin puutarhaan, missä hän tuupertui maahan.
Poliisi löysi Lanfrayn muutaman minuutin päästä kun hänen isänsä oli hälyttänyt heidät. Lanfray vietiin sairaalaan, missä hän toipui vammoistaan ja joutui rikossyytteeseen murhasta.
Tuomio ja kuolema

Oikeudenkäynti alkoi 23. helmikuuta 1906 ja loppui samana päivänä. Lanfrayn asianajajat väittivät että murhan syynä olivat vain Lanfrayn juomat kaksi unssia absinttia; Tri. Albert Mahaim, sveitsiläinen psykologi, todisti että Lanfray kärsi "klassisesta absinttihulluudesta". Syyttäjä Alfred Obrist kuitenkin väitti että kaksi unssia absinttia eivät merkinneet mitään verrattuna Lanfrayn aiemmin juomaan alkoholimäärään.
Lanfray todettiin syylliseksi kaikkiin kolmeen murhaan ja tuomittiin kolmeksikymmeneksi vuodeksi vankilaan. Johtuen hänen humalatilastaan murhien aikaan, hän ei saanut kuolemanrangaistusta.
Kolme päivää oikeudenkäynnin jälkeen, 26. helmikuuta 1906, Lanfray teki itsemurhan hirttäytymällä sellissään.
Yleisön reaktio

Lanfrayn tapaus herätti valtavan huomion, etenkin Euroopan raittiusliikkeessä. Se laukaisi moraalisen paniikin absinttia vastaan Sveitsissä ja muissa maissa. Vetoomus kieltää absintti Sveitsissä keräsi 82 tuhatta allekirjoitusta, ja 15. toukokuuta 1906 Vaudin valtuusto päätti kieltää absintin. Kahviloiden omistajien ja absintin valmistajien vaatimuksesta järjestettiin kansanäänestys pyörtää kielto, mutta äänestys hylättiin äänin 23062 - 16025. 2. helmikuuta 1907 konsulaatti päätti kieltää absintin ja sen jäljennösten myynnin. Lopulta, 5. heinäkuuta 1908, Sveitsin perustuslakiin esitettiin lisättävän artikla 32, joka kieltäisi absintin valmistuksen ja myynnin Sveitsissä. Artikla lisättiin kansanäänestyksen tuloksena, joka hyväksyttiin äänin 241078 - 139699, ja tuli voimaan 7. lokakuuta 1910. Lopulta vastaavanlaiset tapaukset johtivat absintin kieltoon kaikkialla Euroopassa (paitsi Yhdistyneessä kuningaskunnassa, Ruotsissa ja Espanjassa) ja Yhdysvalloissa.
Josh Nicholls

Josh Nicholls -nimisiä henkilöitä ovat:
Josh Nicholls (s. 1991), brittiläinen jääkiekkoilija
Josh Nicholls (s. 1992), kanadalainen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Josh Nicholls”, voi hakea sivunnimihaulla, laajalla sivunnimihaulla tai tekstihaulla.
Janne Koponen

| Janne Koponen> Henkilötiedot |
| --- | --- |
Syntynyt: 7. kesäkuuta 1995 (ikä 29) Kuopio, Suomi
Kansalaisuus:   Suomi
Jääkiekkoilija
Lempinimi:  Johnny, Kopo
Pelipaikka:  puolustaja
Maila:  vasen
Pituus:  188 cm
Paino:  92 kg
Seura
Seura:  IPK
Sarja:  Mestis
Pelinumero:  3
Pelaajaura
Pääsarjaura:  2016–
Aik. seurat:  KalPa (SML)
Janne Koponen (s. 7. kesäkuuta 1995 Kuopio) on suomalainen jääkiekkopuolustaja, joka edustaa Mestis-joukkue Iisalmen Peli-Karhuja. Koposta Kalevan Pallon A-nuorissa valmentaneen Sami Kapasen mukaan hän on rauhallinen puolustaja, joka lukee hyvin peliä ja on kiekollisena kylmäpäinen.
Ura > Seuraura

Koponen on Kalevan Pallon kasvatti. Kaudella 2011–2012 hän toimi seuran B-nuorten varakapteenina ja Koponen oli B-nuorten SM-sarjan runkosarjassa KalPan eniten maaleja tehnyt puolustaja kymmenellä osumallaan. Kaudella 2012–2013 hän oli joukkueen tehokkain puolustaja ja toiseksi paras pistemies Niko Hirvosen kanssa tehoilla 14+24=38. Koponen sijoittui koko B-nuorten SM-sarjan puolustajien pistepörssissä toiseksi edellään vain TPS:n Kalle Valtola. Kauden 2015–2016 päätteeksi hän voitti A-nuorten SM-pronssia.
Kaudella 2016–2017 Koponen debytoi KalPan SM-liigajoukkueessa. Hän teki liigadebyyttinsä 14. joulukuuta 2016 vieraissa Hämeenlinnan Pallokerhoa vastaan. Koponen merkittiin KalPan kolmospuolustajapariin Juuso Riikolan viereen. Hän sai ottelussa jääaikaa 11.36 minuuttia. Koponen pelasi kauden aikana SM-liigassa seitsemän runkosarja- ja neljä playoff-ottelua ilman tehopisteitä. Hän voitti kauden päätteeksi SM-hopeaa. Koponen pelasi suurimman osan kaudestaan kuitenkin yli-ikäisenä KalPan A-nuorissa, joiden tehokkain puolustaja hän oli tehoilla 9+24=33, joilla Koponen sijoittui koko A-nuorten SM-liigan puolustajien pistepörssissä toiseksi edellään vain HIFK:n Elias Ulander. Koponen valittiin kauden päätteeksi sarjan toiseen tähdistökentälliseen.
Kaudeksi 2017–2018 Koponen siirtyi vuoden mittaisella sopimuksella Mestis-joukkue Iisalmen Peli-Karhuihin seuran ja KalPan välisenä yhteistyöpelaajana. Hän pelasi koko kauden IPK:n vahvuudessa, jossa Koposen tulokaskausi Mestiksessä toi 49 runkosarjaottelussa seitsemän syöttöpistettä, kuudessa playoff-ottelussa yhden syöttöpisteen ja neljässä Suomen Cupin ottelussa tehot 1+2=3.
Ura > Maajoukkueura

Koponen on pelannut 14 poikien maaottelua.
Johanna Westman

Johanna Westman vuonna 2010.
Johanna Cecilia Westman (s. 11. elokuuta 1969) on ruotsalainen televisiojuontaja ja lastenkirjailija.
Westman aloitti televisiojuontajan uransa SVT:n musiikkiohjelmassa Popitopp vuonna 1992, minkä jälkeen hän on tehnyt Sveriges Televisionille useita lastenohjelmia. Näihin lukeutuvat Ekens hemlighet, Lördagsakuten, Nu är det nu ja Rätt i rutan. Hän on osallistunut myös ohjelman TV-huset tekoon. Vuonna 2005 hän juonsi Melodifestivalenin kolmannen alkukarsinnan Skellefteåssa.
Westmanin kirjoittamia lastenkirjoja ovat muun muassa Resor med Byron ja Jesus och jag. Vuonna 2000 hän teki ensimmäisen lapsille suunnatun kokkikirjansa, nimeltään Första kokboken, jota seurasi pian useita muita, muun muassa Första bakboken 2001, Första kokboken i världen 2003, Italienskt hemma hos Johanna 2005, Minsta kokboken vuonna 2006 ja Första och andra Mosboken 2007. Hän on tehnyt myös reseptikirjan Julgodis för små och stora sockerbagare vuonna 2008.
Diskografia (äänikirjojen lukijana)

2006 – Kom igen Sigge, kirjailija Lin Hallberg
2007 – April, april Sigge, kirjailija Lin Hallberg
2008 – Ridläger med Sigge, kirjailija Lin Hallberg
2009 – Simma lugnt Sigge, kirjailija Lin Hallberg
Aiheesta muualla

Kuvia tai muita tiedostoja aiheesta Johanna Westman Wikimedia Commonsissa
Johanna Westman Internet Movie Databasessa. (englanniksi)
Johanna Westmanin verkkosivut (Arkistoitu – Internet Archive)
Rabén & Sjögren (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Johanna Westman
Käännös suomeksi
Jawat

| Jawat |
| --- | --- |
 Jawa pitelee kädessään ionipistoolia.
Luoja(t):  George Lucas
Elokuva:  Uusi toivo (1977) Jedin paluu (1983) Pimeä uhka (1999) Kloonien hyökkäys (2002) The Rise of Skywalker (2019)
Elokuvasarja:  Tähtien sota
Jawat ovat lyhyitä avaruusolentoja George Lucasin Tähtien sota -elokuvasarjassa.
Jawat ovat pieniä, usein hiekalta suojaavaan ruskeaan kaapuun verhottuja humanoideja, joiden kasvoista ei ole nähty kuin keltaiset silmät. Heidän alkuperästään ei ole tietoa, mutta nykyään he asuvat Tatooinella. Useimmat jawoista elättävät itsensä romukauppiaina. He vaeltavat ympäri loputtomia aavikoita keräten (usein romuttuneita) laitteita ja aluksia. He käyttävä aseinaan ionipistooleita, jolla he voivat sammuttaa droidit ja tainnuttaa henkilöitä. Eri heimot tunnistaa kaavun hiuksenhienoista eroista.
Jali Valtonen

Jali Kalevi Valtonen (s. 14. maaliskuuta 1967 Turku) on aktiiviuransa päättänyt suomalainen kymmenottelija. Seuratasolla hän edusti vuoteen 1991 saakka Turun Pyrkivää, jonka jälkeen siirtyi edustamaan Turun Urheiluliittoa. Valtosen valmentajana toimi koko hänen uransa ajan Raimo Valme. Kalevan kisoista Valtonen saavutti kymmenottelun hopeaa vuonna 1989. Hallissa hän saavutti suomenmestaruuden kahdeksanottelussa vuonna 1988. Valtosen ennätys kymmenottelussa on syyskuussa 1991 oteltu 7122. Virallisissa kilpailuissa hän ei ole esiintynyt vuoden 1996 jälkeen.
Izu Ōshima

| Izu Ōshima |
| --- | --- |
 Satelliittikuva Izu Ōshimasta
Maantiede
Muut nimet:  伊豆大島
Sijainti:  34°44′19″N, 139°23′58″E
Saariryhmä:  Izusaaret
Pinta-ala:  91,06 km²
Prefektuuri:  Tokio
Kunta:  Ōshima
Väestö
Väkiluku:  7 001
Infobox OKNimi-testi OK: 
Izu Ōshima (jap. 伊豆大島) on Izusaarten suurin saari Filippiinienmerellä Japanin Honshūn edustalla. Saarella sijaitsee Ōshiman maaseutukaupunki, joka kuuluu hallinnollisesti Tokion metropolin Ōshiman aliprefektuuriin.
Saaren korkein kohta, Miharavuori (jap. 三原山, Mihara-san), on 758 metriä korkea aktiivinen tulivuori. Se on purkautunut viimeksi vuonna 1990.  Vuonna 1923 tapahtuneen suuren Kantōn maanjäristyksen keskus oli Izu Ōshiman alla.
Saarella vallitsee kostea subtrooppinen ilmasto (Köppen: Cfa).
Aiheesta muualla

Huvimatka itsemurhaajien saarelle, Suomen Kuvalehti, 14.04.1934, nro 16, s. 18, Kansalliskirjaston digitaaliset aineistot
Josh Nicholls (brittiläinen jääkiekkoilija)

| Josh Nicholls> Henkilötiedot |
| --- | --- |
Syntynyt: 8. heinäkuuta 1991 (ikä 33) Wordsley, Englanti
Kansalaisuus:   Iso-Britannia
Jääkiekkoilija
Pelipaikka:  maalivahti
Maila:  vasen
Pituus:  175 cm
Paino:  66 kg
Seura
Seura:  Solihull Barons
Sarja:  NIHL
Pelaajaura
Pääsarjaura:  2007–
Josh Nicholls (s. 8. heinäkuuta 1991) on brittiläinen jääkiekkoilija, joka pelaa NIHL-joukkue Coventry Blazessa. Aiemmin hän on pelannut liigassa Telford Tigersissä vuosina 2006-2008 ja 2011-2012 sekä Coventry Blazessa 2009-2011 ja 2012-2013.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Josh Nicholls
Josh Pritchard

| Henkilötiedot |
| --- | --- | --- | --- |
Koko nimi: Joshua Philip Pritchard
Syntymäaika: 23. syyskuuta 1992 (ikä 32)
Syntymäpaikka: Stockport, Englanti
Pelipaikka: keskikenttäpelaaja
Pituus: 175 cm
Paino: 72 kg
Seura
Seura: Gillingham
Junioriseurat
–2009: Manchester United
2009–2012: Fulham
Seurat
| Vuodet | Seura | O | (M) |
| 2012–2014 | Fulham | 0 | (0) |
| 2013 | → Tromsø (laina) | 25 | (0) |
| 2014 | → Honka (laina) | 5 | (1) |
| 2014– | Gillingham | 25 | (0) |
Maajoukkue
| 2013–2014 | Wales U21 | 3 | (0) |
 Seurajoukkueuran tilastot kattavat vain kansalliset sarjat, päivitetty 20. kesäkuuta 2015.  Maajoukkueuran tilastot päivitetty 20. kesäkuuta 2015.
Joshua Philip "Josh" Pritchard (s. 23. syyskuuta 1992 Stockport, Englanti) on walesilainen jalkapalloilija, joka edustaa englantilaista Gillingham FC:tä.
Pritchard pelasi juniorina Manchester Unitedissa, josta hän siirtyi kesällä 2009 Fulhamiin. Pritchardin ensiesiintyminen Fulhamin ykkösjoukkueessa jäi tekemättä. Hän pelasi lainasopimuksilla norjalaisessa Tromsø IL:ssä ja suomalaisessa FC Hongassa. Kesällä 2013 Fulham vapautti Pritchardin sopimuksestaan, jonka jälkeen hän solmi kaksivuotisen sopimuksen Gillinghamin kanssa.
Pritchard on pelannut Walesin alle 21-vuotiaiden maajoukkueessa.
James Gordon

| James Gordon |
| --- | --- |
Luoja(t):  Bob Kane Bill Finger
Kustantamo:  DC Comics
Ensiesiintyminen:  Detective Comics nro 27 (toukokuu 1939)
Henkilötiedot
Oikea nimi:  James Worthington Gordon
Status:  aktiivinen
Pituus:  175 cm
Paino:  76 kg
Ryhmäsidokset:  Batman
Henkilöllisyydet:  Jim Gordon
Suhteet
Sukulaiset:  Barbara Eileen Gordon (ex-vaimo) Barbara Gordon (tytär)
James Worthington ”Jim” Gordon on DC Comicsin Batman-sarjakuvissa esiintyvä kuvitteellinen komisario ja Batmanin liittolainen. Gordon esiintyi ensi kerran Detective Comics -sarjakuvan numerossa 27 toukokuussa 1939.
DC Comics on ilmoittanut James Gordonin syntymäpäiväksi 5. tammikuuta.
Historia

James Gordon on Gotham Cityn komisario ja taistelee Batmanin kanssa rikollisia vastaan. Hän saapui alun perin Chicagosta ja tullessaan Gothamin poliisivoimiin töihin hän huomasi, ettei Chicago ollut mitään verrattuna siihen, miten korruptoituneita Gothamin poliitikot ovat. Hänen ensimmäisenä vuotena myös Batman aloitti lainvalvojan uransa ja kylvi pelkoa Gothamin rikollisiin. Gordon oli aluksi varovainen Batmanin suhteen, mutta hänen luottamuksensa kasvoi ja pian hän jo luottikin Batmanin apuun. Myöhemmin Gordon ylennettiin poliisipäälliköksi. Hänellä on kaksi lasta, tytär Barbara Gordon ja poika James Gordon Jr. Myöhemmin Gordonin toinen vaimo komisario Sarah Essen kuoli Jokerin murhaamana.
Batman: Tappava pila -tarinassa Jokeri yritti tehdä James Gordonin hulluksi aikeenaan todistaa, että vain yksi erittäin huono päivä voi muuttaa kenet tahansa yhtä hulluksi kuin hän. Batman onnistui pelastamaan Gordonin pilaten Jokerin suunnitelman, vaikka Gordonin tytär Barbara halvaantui Jokerin ammuttua tätä. The Joker War tarinassa James Gordon eroaa virastaan ja Harvey Bullock ottaa tämän paikan uutena Gothamin poliisivoimien poliisipäällikkönä. Gordon tämän jälkeen ryhtyi yksityisetsiväksi.
Jim Gordonia näytelleet

| Vuodet | Näyttelijät | Sarjat | Elokuvat | Videopelit |
| --- | --- | --- | --- | --- |
| 1949 | Lyle Talbot |  | Batman and Robin |  |
| 1966–1968 | Neil Hamilton | Batman | Batman |  |
| 1968 | Ted Knight | The Batman/Superman Hour |  |  |
| 1977 | Lennie Weinrib | The New Adventures of Batman |  |  |
| 1989 1992 1995 1997 | Pat Hingle |  | Batman Batman – paluu Batman Forever Batman & Robin |  |
| 1992–1994 1997–1999 2002–2003 | Bob Hastings | Batman The New Batman Adventures Teräsmies Gotham Girls Static Shock | Batman – Mustan kostajan paluu Batman ja Pakkasherra Batman: Salaperäinen Batwoman | Batman Vengeance Batman: Rise of Sin Tzu |
| 2005 2008 2012 | Gary Oldman |  | Batman Begins Yön ritari Yön ritarin paluu |  |
| 2005–2007 | Mitch Pileggi | The Batman |  |  |
| 2008 | Jim Meskimen |  | Batman: Gothamin ritari |  |
| 2009 | Tom Kane |  |  | Batman: Arkham Asylum |
| 2010 | Gary Cole |  | Batman: Under the Red Hood |  |
| 2011  | Bryan Cranston |  | Batman: Year One |  |
| 2011  | David Kaye |  |  | Batman: Arkham City |
| 2012 | Corey Burton | Young Justice |  |  |
| 2013 | Michael Gough |  |  | Batman: Arkham Origins |
| 2014–2019 | Benjamin McKenzie | Gotham |  |  |
| 2015 | Jonathan Banks |  |  | Batman: Arkham Knight |
| 2017 | Héctor Elizondo |  | Lego Batman Elokuva |  |
| 2017 2021 | J. K. Simmons |  | Justice League Zack Snyder’s Justice League |  |
| 2022 2026 | Jeffrey Wright |  | The Batman The Batman – Part II |  |
Josh Mulvany

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Joshua Paul Mulvany
Syntymäaika: 26. joulukuuta 1988 (ikä 35)
Syntymäpaikka: Oxford, Englanti
Pelipaikka: keskikenttäpelaaja
Pituus: 182 cm
Junioriseurat
2001–2005: Southampton
2006: Wycombe Wanderers
2006–2007: Oxford United
Seurat
| Vuodet | Seura | O | (M) |
| 2007–2008 | Didcot Town | 30 | (1) |
| 2012 | EIF | 14 | (3) |
| 2012–2013 | Oxford City | 8 | (0) |
| 2013 | KooTeePee | 21 | (2) |
| 2014– | KTP | 22 | (5) |
| Yhteensä | Yhteensä | 95 | (10) |
 Seurajoukkueuran tilastot kattavat vain kansalliset sarjat, päivitetty 14. huhtikuuta 2015.
Joshua Paul Mulvany (s. 26. joulukuuta 1988 Oxford) on englantilainen jalkapalloilija, joka edusti aiemmin Suomen Veikkausliigassa FC KTP:tä. Hän on pelipaikaltaan keskikenttäpelaaja, joka pelaa keskellä tai oikeassa laidassa.
Mulvany pelasi kaudella 2012 Kakkosta EIF:ssä. Ennen Suomeen saapumistaan hän oli opiskellut Yhdysvalloissa ja pelannut paikallista yliopistosarjaa Louisburg Collegessa sekä Kentuckyn yliopistossa. Suomen sarjakauden päätyttyä Mulvany siirtyi Englannin konferenssissa pelanneeseen Oxford Cityyn talvikaudeksi. Kevääksi 2013 hän palasi Suomeen siirtyen Ykkösessä pelanneeseen FC KooTeePeehen. Mulvany jatkoi KTP:ksi nimensä muuttaneessa joukkueessa myös kaudella 2014, jolla joukkue sijoittui sarjassa toiseksi. Hän teki ensiesiintymisensä pääsarjatasolla Veikkausliigaan nousseessa KTP:ssa 12. huhtikuuta 2015 FC Lahtea vastaan pelatussa vierasottelussa.
John Porter

John Porter voi tarkoittaa seuraavia henkilöitä:
Poliitikot

John Porter (1300-luku), englantilainen poliitikko, portreeve
John Porter (1790–1874), yhdysvaltalainen poliitikko
John Porter (fl. 1810-luku), pennsylvanialainen poliitikko
John Clinton Porter (1871–1959), Kalifornialainen poliitikko, Los Angelesin pormestari
John K. Porter (1819–1892), yhdysvaltalainen lakimies ja poliitikko New Yorkista
John K. Porter (1828–1897), wisconsinilainen maanviljelijä ja lainsäätäjä
John W. Porter (1860–1941), wisconsinilainen poliitikko
John E. Porter (1935–2022), yhdysvaltalainen poliitikko